Diari Oficial de la Generalitat Valenciana


Sumari del DOGV 7852, del 17-08-2016 (2016/6595)

ACORD de 4 d'agost de 2016, del Consell pel qual s'aprova la Guia pràctica per a la inclusió de clàusules de responsabilitat social en la contractació i en subvencions de la Generalitat i el seu sector públic.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7852

Data del DOGV
:   17-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6595


Data del document
:   04-08-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Acord

Correcció d'errades

 Descriptors 

:   * Conselleria de Transparència, Responsabilitat Social, Participació i Cooperació
    * legislació

ACORD de 4 d'agost de 2016, del Consell pel qual s'aprova la Guia pràctica per a la inclusió de clàusules de responsabilitat social en la contractació i en subvencions de la Generalitat i el seu sector públic. [2016/6595]  
L'adopció de clàusules d'índole social forma part del moviment de responsabilitat social impulsat des de la Unió Europea els inicis de la qual es van arreplegar en el Llibre Verd La contractació pública en la Unió Europea: Reflexions per al futur [COM (96) 583 final 27.11.1996]. Aquesta possibilitat d'inserir aspectes socials en la contractació apareixia en la Directiva 2004/18/CE, sobre procediments d'adjudicació de contractes públics d'obres, subministraments i serveis, i en la Directiva 2004/17CE, per als sectors especials; i de forma més recent en la Directiva 2014/24/UE, del Parlament Europeu i del Consell, de 26 de febrer de 2014, sobre contractació pública.  
En l'àmbit autonòmic, l'Acord de 29 d'abril de 2011 (DOCV 6513, 04.05.2011), del Consell, pel qual s'impulsen mesures d'estalvi energètic i utilització racional dels recursos en la gestió de l'Administració de la Generalitat, estableix en el seu apartat tercer la determinació del Consell a «impulsar la incorporació de directrius mediambientals en els procediments de compra i contractació pública de les administracions públiques de la Generalitat, a través de polítiques de compra pública verda, per mitjà de la incorporació de criteris i especificacions mediambientals per a l'execució d'obres i l'adquisició de béns i serveis, d'acord amb les directrius establides en la Directiva 2004/18/CE, del Parlament Europeu i del Consell, de 31 de març, i en la Llei 30/2007, de 30 d'octubre, de Contractes del Sector Públic», seguint així mateix els objectius del pla de contractació pública verda de l`Administració General de l`Estat, publicat en l'Orde/PRE/116/2008, de 21 de gener (BOE 27, 31.01.2008), pel qual es pretén complir a les metes establides per la Comunitat Europea en l'Estratègia revisada per a un Desenvolupament Sostenible.  
  
Així mateix, l'Acord de 27 de març de 2015, del Consell (DOCV 7498, 02.04.2015), estableix les directrius de política general per a l'aplicació de clàusules de caràcter social en la contractació de l'Administració de la Generalitat i el seu sector públic, així com en matèria de subvencions de l'Administració de la Generalitat, respectant la competència dels sues òrgans de contractació i gestors de subvencions, entenent per clàusules socials aquelles que estableixen la inclusió d'aspectes de política social en els procediments de contractació pública i en l'atorgament d'ajudes i subvencions.  
L'article 11 del Decret 7/2015, de 29 de juny, del president de la Generalitat, pel que determina les conselleries en què s'organitza l'administració de la Generalitat, assigna a la Conselleria de Transparència, Responsabilitat Social, Participació i Cooperació, les competències en matèria de responsabilidad social.  
L'article 40.2.b del Decret 103/2015, de 7 de juliol, del Consell, pel que estableix l'estructura orgànica bàsica de la Presidència i de les conselleries de la Generalitat atribueix a la Direcció General de Responsabilitat Social i Foment de l'Autogovern les funcions en matèria de responsabilitat social.  
Al seu torn, l'article 10 del Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació estableix les funcions que exerceix la direcció general esmentada, entre altres: dissenyar la planificació i les directrius d'actuació en matèria de responsabilitat social, així com executar les polítiques de la Generalitat en aquest àmbit, dissenyar, coordinar i gestionar les ajudes adscrites al foment i divulgació de la responsabilitat social, impulsar, coordinar i desplegar la normativa de la Generalitat, dins de l'àmbit de la responsabilitat social i fomentar les relacions de la Comunitat Valenciana amb altres països.  
Així mateix el ple de les Corts, en sessió de 25 de febrer de 2016, va aprovar la moció 8/IX, sobre finalització urgent de la guia de clàusules de responsabilitat social aplicable en les contractacions i subvencions públiques que realitzen la Generalitat i qualsevol empresa pública o entitat adscrita.  
En este context, el Consell té com a objectiu aconseguir una societat més justa, més democràtica i igualitària. La nova gestió pública ha d'incorporar criteris de responsabilitat social que constituïsquen un instrument de cohesió, compromís i sostenibilitat.  
Per tant, l'administració pública ha d'assumir un paper protagonista en l'impuls i desenvolupament de la responsabilitat social incorporant criteris socials, ambientals i ètics en la contractació pública i en les convocatòria de subvencions.  
En conseqüència, d'acord amb l'article 16 de la Llei 5/1983, de 30 de desembre, del Consell, a proposta del conseller de Transparència, Responsabilitat Social, Participació i Cooperació, prèvia deliberació del Consell en la seua reunió de 4 d'agost de 2016,  
  
  
ACORDA  
  
Primer  
Aprovar la Guia pràctica per a la inclusió de clàusules de responsabilitat social en la contractació i en subvencions de la Generalitat i el seu sector públic, que serà un instrument que facilitarà el desenvolupament de polítiques públiques socials, ambientals, d'ocupació i de competitivitat i innovació.  
  
Segon  
Impulsar i dinamitzar l'aplicació de polítiques de responsabilitat social en les administracions públiques i en l'àmbit competencial de la Generalitat i el seu sector públic, a través de la difusió i publicitat de la guía, en qualsevol mitjà de difusió que es considere oportú.  
  
Tercer  
Publicar la Guia pràctica per a la inclusió de clàusules de responsabilitat social en la contractació i en subvencions de la Generalitat i el seu sector públic en el portal de la Conselleria de Transparència, Responsabilitat Social, Participació i Cooperación:  
http://www.transparencia.gva.es  
  
Quart  
Publicar aquest acord en el Diari Oficial de la Comunitat Valenciana.  
  
Valencia, 4 d'agost de 2016  
  
La consellera secretària  
MÓNICA OLTRA JARQUE